  Анжелика Тихонова корреспондент Ростуризмлэн «Гастрономическая карта России» федерал ӵектосэзлэн «Неделя регионов России в Москве» программаез улсын Москваын арня ӵоже удмурт сиёнъёсын сюдозы. «Удмурт Элькунлэн арняез» 29-тӥ пӧсьтолэзе Европаын тужгес вылӥе интыяськем Ruski ресторанын гала-ужинэн кутскоз. Со сярысь ивортодэтъя «Удмуртия» агентстволэн корреспондентэзлы Удмуртиысь экономикая министерствоысь туризмез но туристъёсын ужанэз азинтонъя управлениен кивалтӥсь Юлия Железняк вераз. Удмуртилэн пӧраськонъя но туризмъя луонлыкъёсыныз элькунлэн тӧроез Александр Бречалов, кивалтэтлэн тӧроезлэн воштӥсез Михаил Хомич, Юлия Железняк, улосвылысь шеф-поваръёс но рестораторъёс тодматозы. Пумиськонэ Ростуризмысь, Россиысь кунсьӧр ужъёсъя министерствоысь, промышленностья но вузкаронъя министерствоысь, Москвалэн кивалтэтысьтыз но кунысьтымы валтӥсь ресторан холдингъёсысь ыстэм муртъёс, иворъёсты вӧлмытӥсь федерал ёзэсъёсысь журналистъёс ӧтемын. Ӝытлэн нимысьтыз куноосыз «Евровидение» калыккуспо вожвылъяськонын кыкетӥ инты басьтэм улосчиосмы – Брангуртысь песянайёс – луозы. Милемын «Брангуртысь песянайёс» мыно, соос тӧроен ӵош перепеч кутозы. Ужрадын федерал ивортодэт вӧлмытӥсьёс луозы, вералом Удмуртия сярысь Юлия Железняк, Удмуртиысь экономикая министерствоысь туризмез но туристъёсын ужанэз азинтонъя управлениен кивалтӥсьӜытэ люкаськем куноосты Ижкарысь «PRIME» ресторанысь бренд-шеф Кирилл Барков, «Бобровая долина» этнокомплексысь шеф-повар Светлана Морозова, верам ресторанъёсысь пӧрасьёс но кондитеръёс утялтозы. Соосын ӵош Ruski ресторанысь шеф-повар Александр Волков-Медведев пӧралоз. Менюысь вань пӧрамъёс кыӵе ке интыосын герӟамын, туристъёс Удмуртиысь юромо кыӵе ке интые вуыны но ӵапак со пӧрамез веръяны мед быгатозы шуыса. Ми возьматомы, кытын, мае веръяны луоз. Меню туж аспӧртэм. Губилэсь мороженоен ӝукъёсын кутскыса, льӧмен кеч йӧлын но нюлэс губиослэсь десертъёсын йылпумъяса Юлия Железняк, Удмуртиысь экономикая министерствоысь туризмез но туристъёсын ужанэз азинтонъя управлениен кивалтӥсьСо сяна, Ruski ресторанлэн куноосыз сугонэн но курегпузэн, шуэн перепечъёсты, губиен но укропен, ӝожонэн, чырсатэм кубистаен но коньыгуби вӧйын сьӧдчабей пызьлэсь табанъёсты веръяны быгатозы. Озьы ик соослы ӵынатэм койык сӥлен, пӧйшур сӥльлэсь колбасаосын, удмурт сыръёсын бичетъёсты ӵектозы. Москваысь ресторанлэн менюаз нырысьсэ «Мусэн, кубистаен сюкась» - лудкеч мусэн, чырсатэм кубистаен, вож сугонэн но куасьтэм кубистаен кезьыт сиён – но трос мукет пӧрамъёс пыртэмын луозы. Бӧрысь быдэс арня ӵоже, 30-тӥ пӧсьтолэзьысен 6-тӥ гудырикошконозь, Ruski ресторанын котькуд мылкыд карись со пӧрамъёсты курыны быгатоз. Соку ини милям рецептъёсмыя Ruski ресторанысь пӧраськисьёс тыршозы Юлия Железняк, Удмуртиысь экономикая министерствоысь туризмез но туристъёсын ужанэз азинтонъя управлениен кивалтӥсьКивалтӥсьлэн верамезъя, ужрадын, удмурт пӧрамъёсын тодматэм сяна, вузъёс поттӥсь компаниосын но тодматозы. «Сделано в Удмуртии» компаниосын тодматом, Удмуртиын вузъёсты поттӥсьёсын тодматом, оглом улосвылэнымы тодматом. Лулчеберетэз, ужрадъёсыз пыр, озьы ик сиён-юонэз пыр Юлия Железняк, Удмуртиысь экономикая министерствоысь туризмез но туристъёсын ужанэз азинтонъя управлениен кивалтӥсьУжрад вуоно арын Удмуртилэн кунлыкезлы 100 ар тырмонлы сӥземын. ВАТСАН Россиысь улосвылъёслэсь сиён-юонзэс вӧлмытон вылысь «Гастрономическая карта России» федерал ӵектос Россиысь туризмъя агентство (Ростуризм) юрттэмен кутскиз. Соин 2017-тӥ арын тодматӥзы. Ӵектослэн ужпумез – Россилэсь узыр йылолъёссэ но историзэ кунын улӥсь калыкъёслэн пӧртэмлыко но узырлыко кухнязы пыр возьматон. 2019-тӥ арын Москваын ӵектосэ пыриськись улосвылъёслэн арняоссы радъясько. Тегъёс: Москва Удмуртия сиён-юонъёс Брангуртпесянайёс Удмуртиысьтуризм АлександрБречалов  